OpenLLM-France/wikimedia huggingface dataset:
# Wassily Hoeffding

Wassily Hoeffding (Gorkovskoye, 12 de juny de 1914 - Chapel Hill, 28 de febrer de 1991) va ser un estadístic estatunidenc.

## Vida i Obra

Hoeffding va passar la seva primera infància a Tsàrskoie Seló (actual municipi de Puixkin, Rússia) a prop de Sant Petersburg fins al 1920, any en el qual la família va deixar Rússia per Dinamarca. El 1924 la família es va assentar a Berlín on va cursar els estudis secundaris fins al 1933 i, el mateix any, va començar estudis de ciències econòmiques. Aviat va veure que l'economia era massa vague i es va interessar pels fenòmens de la probabilitat i, l'any següent, va comenár estudis de matemàtiques a la universitat de Berlín. El 1940 va obtenir el doctorat amb una tesi d'estadística descriptiva. A continuació, i durant tota la Segona Guerra Mundial, va treballar a temps parcial com editor assistent de la revista Jahrbuch über die Fortschritte der Mathematik i com assistent de recerca al Berliner Hochschulinstitut für Versicherungswissenchaft (una escola de ciència actuarial).
El 1946 va emigrar als Estats Units i, després d'assistir a algunes classes a la Universitat de Colúmbia. va ser invitat per Harold Hotelling a unir-se al recentment creat departament d'estadística de la universitat de Carolina del Nord a Chapel Hill, on va fer la resta de la seva carrera acadèmica fins que es va retirar el 1979 i va ser professor emèrit fins a la seva mort.
Hoeffding va publicar nombrosos articles sobre estadística, destacant els seus treballs sobre tests per a les distribucions multinomials, sobre anàlisi seqüencial i sobre la teoria de l'estimació no-paramètrica.

## Referències

* ↑ Fisher i van Zwet, 2008, p. 536-537.
* ↑ Fisher i van Zwet, 2005, p. 210.
* ↑ Fisher i van Zwet, 2008, p. 537.
* ↑ Fisher i van Zwet, 2005, p. 211.
* ↑ Fisher i Sen, 1994, p. 1.
* ↑ Sen, 1992, p. 299.
* ↑ Fisher i van Zwet, 2005, p. 212.
* ↑ Fisher i van Zwet, 2005, p. 225-227.
* ↑ Fisher i Sen, 1994, p. 9.
* ↑ Fisher i Sen, 1994, p. 16.
* ↑ Fisher i Sen, 1994, p. 29.

## Bibliografia

* Fisher, N.I.; Sen, P.K.. The Collected Works of Wassily Hoeffding (en anglès). Springer, 1994. ISBN 978-1-4612-6926-7.
* Fisher, Nicholas I.; van Zwet, Willem R. «Wassily Hoeffding». A: National Academy of Sciences. Biographical Memoirs, Vol. 86 (en anglès). National Academies Press, 2005, p. 208-226. ISBN 0-309-54538-2.
* Fisher, Nicholas I.; van Zwet, Willem R. «Remembering Wassily Hoeffding» (en anglès). Statistical Science, Vol. 23, Num. 4, 2008, pàg. 536-547. DOI: 10.1214/08-STS271. ISSN: 0883-4237.
* Sen, P.K.. «Introduction to Hoeffding (1948) A Class of Statistics with Asymptotically Normal Distribution». A: Samuel Kotz, Norman L. Johnson (eds.). Breakthroughs in Statistics (en anglès). Springer, 1992, p. 299-. ISBN 0-387-94037-5.

## Enllaços externs

* O'Connor, John J.; Robertson, Edmund F. «Wassily Hoeffding» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Wassily Hoeffding». A Dictionary of Statistics. [Consulta: 5 agost 2022]. (anglès)
# Attention Shoppers

Attention Shoppers és una comèdia p estatunidenca estrenada el 2000, dirigida per Philip Charles MacKenzie i escrita per Nestor Carbonell. La pel·lícula és protagonitzada per Carbonell en el paper principal, amb Michael Lerner, Kathy Najimy, Martin Mull, Luke Perry, Cara Buono Casey Affleck i Lin Shaye en papers secundaris. Va ser estrenada en DVD a Amèrica del Nord per MGM Home Entertainment el 28 de novembre del 2000.

## Argument

Un actor d'una sèrie de televisió molt popular està d'acord en aparèixer a la inauguració d'un supermercat a Houston, Texas. En el seu viatge cap a i durant la seva aparició al supermercat, rep lliçons sobre la seva carrera, celebritat, la naturalesa humana i els problemes maritals de les persones interessants i estranyes que troba.

## Repartiment

* Nestor Carbonell: Enrique Suarez
* Luke Perry: Mark
* Michael Lerner: Khouroush
* Martin Mull: Charles
* Kathy Najimy: Penelope
* Cara Buono: Clara Suarez
* Casey Affleck: Jed

## Rebuda

Attention Shoppers va rebre crítiques variades. Nathan Rabin de The AV Club , va escriure: "Com a escriptor, Carbonell mostra un veritable talent per a l'humor d'observació de baix perfil, i es beneficia d'un excel·lent repartiment secundari que inclou Carlos Jacott, Kathy Najimy, Michael Lerner, i Lin Shaye. L`escena de robatori no és bastant divertida o prou convincent com per qualificar-la d'èxit, però el seu repartiment, amb un to còmic sec, i admirable atenció als detalls, fan que sigui un dels fracassos més interessants per a ser llançat directament al vídeo d'aquell any.

## Referències

* ↑ «Attention Shoppers». sensacine.
* ↑ Rabin, Nathan. «Attention Shoppers: DVD Review». The A.V. Club, 29-03-2002.
# Vnukovski

Vnukovski - Внуковский (rus) - és un khútor del krai de Krasnodar, a Rússia. El 2010 tenia 442 habitants. Es troba a la vora dreta del Txelbas. És a 15 km al nord-oest de Kropotkin i a 129 km al nord-est de Krasnodar. Pertany al khútor de Privolni.

## Referències

* ↑ Всероссийская перепись населения 2010 года. Том 1, таблица 4. Численность городского и сельского населения по полу по Краснодарскому краю Arxivat 2020-09-20 a Wayback Machine. (en rus).
# Democràcia Catalana

Democràcia Catalana (DCat) és un partit polític fundat el 2010 per Joan Laporta i Estruch, amb l'objectiu de presentar-se a les eleccions al Parlament de Catalunya de la tardor del 2010. Es defineix com a partit català, democràtic, humanista, progressista i defensor dels drets humans individuals i col·lectius, i que treballa per a la independència de Catalunya a través del Parlament.
Inicialment, Democràcia Catalana s'integra dins el moviment Solidaritat Catalana per la Independència, i a les eleccions al Parlament de Catalunya de 2010, en què Joan Laporta i Estruch és cap de llista per Barcelona, obté quatre escons, un d'ells per DCat a Barcelona (Joan Laporta), passant a formar part del grup mixt de la cambra.
En les eleccions municipals de 2011 DCat s'uneix a Barcelona a Esquerra Republicana de Catalunya i Reagrupament en la coalició Unitat per Barcelona i obtingué 33.593 vots i dos regidors, un d'ells per DCat (Joan Laporta).

## Referències

* ↑ Laporta Confirma que es presentarà a les eleccions del Parlament, Racó Català
* ↑ «Democràcia Catalana: Què pensem?». Arxivat de l'original el 2010-10-01. [Consulta: 12 agost 2010].
* ↑ Laporta proposa una gran coalició sobiranista a l'estil de Solidaritat Catalana, Racó Català
* ↑ Solidaritat Catalana escull Joan Laporta com a cap de llista en unes primàries sense sorpreses 3cat24.cat
* ↑ «Eleccions al Parlament de Catalunya». 324.cat. [Consulta: 15 desembre 2011].
* ↑ «Joan Laporta planta a Solidaritat y se une a ERC en Barcelona» (en castellà). Público, 03-03-2011. [Consulta: 15 desembre 2011].
* ↑ «Resultats eleccions municipals espanyoles de 2011» (en castellà). Ministeri de l'Interior d'Espanya. Arxivat de l'original el 2011-12-17. [Consulta: 15 desembre 2011].

## Enllaços externs

* Democràcia Catalana Arxivat 2010-07-22 a Wayback Machine.
# 24 hores (desambiguació)

«24 hores o 24 Hores» té aquests significats:

## Esport

* 24 Hores de Le Mans, carrera de resistència de cotxes esportius que es disputa anualment al Circuit de la Sarthe, prop de Le Mans (França)
* 24 Hores de Le Mans (motociclisme), cursa motociclista de resistència que se celebra anualment al Circuit de Bugatti, prop de Le Mans (França)
* 24 Hores de Moià, cursa de Resistència Tot Terreny que es disputava anualment a Moià (Moianès)
* 24 Hores de Montjuïc, cursa motociclista de resistència que es disputà entre 1955 i 1986 al Circuit de Montjuïc de Barcelona
* 24 Hores de Resistència en Ciclomotors de la Vall del Tenes, cursa de resistència Tot Terreny que es disputa anualment a Lliçà d'Amunt (Vallès Oriental)
* 24 hores Motociclistes de Catalunya, competició de motociclisme de resistència que es disputa al Circuit de Catalunya des de 1995 i és la prova continuadora de les 24 Hores de Montjuïc

## Cinema

* 24 hores de la vida d'una dona, pel·lícula de 1968 dirigida per Dominique Delouche, basada en el llibre Vint-i-quatre hores en la vida d'una dona de Stefan Zweig
* 24 hores al límit, pel·lícula del 2003 dirigida per Louis-Pascal Couvelaire, adaptació lliure dels dibuixos del mateix nom de Jean Graton i Philippe Graton

## Vegeu també

* 24 Horas (canal de televisió), canal de notícies 24 hores de TVE
* Bultaco 24 Horas Montjuïc, prototip de motocicleta de resistència que desenvolupà Bultaco
* 24 Hours to Live, pel·lícula estatunidenca de 2017 dirigida per Brian Smrz, protagonitzada per Ethan Hawke
# Aulercs

Els aulercs (en llatí: Aulerci) van ser, sembla, un nom genèric que incloïa un conjunt de tribus de gals. Juli Cèsar diu que eren un poble de la vora del mar. Els aulercs brannovices eren clients dels hedus mentre una altra branca vivia entre el baix Sena i el Loira i estaven separats dels hedus pels sènons, carnuts i bitúriges cubis.
Cèsar també esmenta els aulercs cenòmans i els "aulercs eburons" (que serien en realitat el poble dels eburovices). Cèsar parla d'una tribu anomenada diablintis o diablintres -els aulercs diablintes- als qui Claudi Ptolemeu anomena aulerci. Tot això fa que les tribus dels brannovices, cenòmans, diablintes i eburovices siguin conegudes en conjunt com a aulercs. Cèsar diu que eren entre els pobles que es va unir a la revolta de Vercingetorix. l'any 52 aC.

## Referències

* 1 2 3 Smith, William (ed.). «Aulerci». Dictionary of Greek and Roman Geography (1854). [Consulta: 3 agost 2022].
* ↑ Juli Cèsar, De bello gallico VI, 44
# Trenta-set

El trenta-set és un nombre natural primer que precedeix el trenta-vuit. S'escriu 37 en xifres àrabs, XXXVII en les romanes i 三十七 en les xineses.
Ocurrències del 37:
* la temperatura normal del cos humà està entre 36 i 37 graus Celsius.
* És el nombre atòmic del rubidi.
* És important en numerologia perquè 18 x 37 = 666. Divuit anys és la majoria d'edat, quan els vicis comencen a ser delicte o pecat amb totes les conseqüències i 666 és el nombre de la bèstia.
* Designa l'any 37 i el 37 aC.

## Referències

* ↑ «Temperatura corporal normal» (en castellà). MedlinePlus enciclopedia médica. [Consulta: 16 abril 2022].
* ↑ «Rubidi». GEC. [Consulta: 16 abril 2022].
* ↑ Olivares, Carlos «Elementos para descifrar el 666: una propuesta». DavarLogos, 8, 1, 2009, pàg. 31–58. ISSN: 1666-7832.
# Attar (déu)

Attar (en ugarític i llengua sud-aràbiga, ʿṯtr), és una antiga deïtat semita, el qual el nom, funció, i fins i tot gènere ha anat variant segons la cultura.

## Nom i identitat

El nom apareix com a Attar (arameu), Athtar (sud-aràbic), Astar (Abissinia), Ashtar (Moab), Attar (ugaritíc), Astarte a Fenícia i Ixtar a Mesopotàmia. Com en un gènere com en l'altre, Attar és identificat amb el planeta Venus, l'estel del matí i vespertí, en algunes manifestacions de la mitologia semítica. En altres regions del sud, probablement és conegut com a Dhu-Samani.
En la mitologia ugarítica, segons una antiga llegenda, Attar succeeix el tron amb la mort del déu Baal Hadad, però va resultar insuficient i no ho va aconseguir.
Attar també era adorat al sud de Aràbia en temps preislàmics, on era el déu principal del panteó. Allà hauria substituït a l'antiga suprema divinitat semita El.
Com a déu de la guerra, era referit sovint com "El que és valent a la batalla". Un dels seus símbols era la punta d'una llança i l'antílop era el seu animal sagrat. Tenia poder sobre Venus, l'estrella del matí, i es creia que proporcionava a l'ésser humà, aigua.
A l'antiguitat, Aràbia compartia els déus de Mesopotàmia, estan molt a prop de Babilònia, excepte els gèneres i símbols d'aquestes deïtats que es van intercanviar més tard. Per exemple, el déu del Sol "Shamash" es va convertir en la deessa del Sol Shams, i la deessa Ishtar del Sud d'Aràbia va esdevenir el déu de la tempesta Athtar. Aquest fou el déu de la tempesta, dispensant regs naturals en forma de pluja. Athtar també representava fertilitat i aigua, la qual era tan essencial com la fertilitat. Quan representava l'aigua, no només es quedava actuant com a pluja, sinó també per l'útil flux de l'aigua després de la pluja, en el uadi, el curs d'aigua aràbic que està sec, excepte en la temporada de pluges.

## Cultura popular

Attar apareix com al dimoni Ashtar al videojoc Shin Megami Tensei II.

## Referències

* ↑ James Hastings. {{{títol}}}, 1908–1927. ISBN 076613671X.
* ↑ Julian Baldick. , 1998. ISBN 0815605226.

## Enllaços externs

* Encyclopædia Britannica Online: Athtar (Arabian deity)
* Jewish Encyclopedia: Ashtoreth in Arabia
* A Who's Who of World Mythology: Athtar
# Nonuya

El nonuya (nonuña, nyonuhu, achiote, achote) és una llengua witoto parlada per uns pocs milers de parlants del poble homònim de la regió a la Frontera entre Perú i Colòmbia. Només queden dos parlants al Perú el 2011 però s'estan fent esforços per revitalitzar-la.
La llengua es parlava principalment al curs superior del riu Igara-Paraná, a l'Illa de los Monos del riu Caquetá i en el riu Caguán, prop de San Vicente del Caguán. La majoria de parlants són bilingües i estan alfabetitzats tant en la llengua indígena com en castellà (a Colòmbia, 75% alfabetitzats en llengua indígena i 85% en espanyol). S'han compilat un diccionari i una gramàtica escrita de la llengua.

## Fonologia

El nonuya té 6 vocals: /a, e, i, ɨ, o, u/.
Consonants :
| | | Bilabial | Alveolar | Postalveolar | Palatal | Velar | Glotal |
| Oclusiva | sorda | p | t | | tʲ | k | ʔ |
| Oclusiva | sonora</small | b | d | | | g | |
| Africada | sorda | | t͡s | t͡ʃ | | | |
| Africada | sonora | | d͡z | d͡ʒ | | | |
| Fricativa | sorda | ɸ | | ʃ | | | h |
| Fricativa | sonora | β | | | | | |
| Nasal | Nasal | m | n | | ɲ | | |
| Bategant | Bategant | | ɾ | | | | |

## Referències

* ↑ «Nonuya» (en anglès). Ethnologue.
* ↑ «SAPhon – South American Phonological Inventories» (en anglès). linguistics.berkeley.edu. [Consulta: 9 agost 2018].
# Nikolaus Kraft

Nikolaus Kraft va ser un violoncel·lista i compositor austríac, nascut el 14 de desembre de 1778 al Palau-Eszterházy, Hongria i mort el 18 de maig de 1853 a Viena (Àustria). És fill del compositor bohemi Antonín Kraft, que també fou el seu primer mestre i després estudia sota l'egida de Jean-Louis Duport a partir de 1801. Va pertànyer com a violoncel·lista durant uns anys al Schuppanzigh Quartet
La seva obra, avui pràcticament oblidada, inclou 4 concerts per a violoncel, així com diverses peces de cambra. música, tot centrat en el seu instrument.

## Treballs

* Fantaisie pour violoncelle et orchestre, op. 1 (1808)
* Polonaise pour violoncelle et orchestre, op. 2 (1809)
* 4 concertos pour violoncelle:
* Concerto pour violoncelle no 1 en mi mineur, op. 3 (1812)
* Concerto pour violoncelle no 2 en ré majeur, op. 4 (1813)
* Concerto pour violoncelle no 3 en la mineur, op. 5 (1819)
* Concerto pour violoncelle no 4 en la mineur, op. 7 (1819)
* Boléro pour violoncelle et orchestre, op. 6 (1819)
* Pot-pourri « Der Freischütz » pour violoncelle et orchestre en ré mineur, op. 12 (1823)
* Introduction, variations et rondo pour violoncelle et orchestre, op. 13 (1823)
* 9 Divertimentos pour deux violoncelles en sol majeur, op. 14.

## Bibliografia

* Wilhelm Joseph von Wasielewski, Das Violoncell und seine Geschichte, Leipzig, Breitkopf und Härtel, 1889

## Referències

* ↑ Mort à Vienne d'après/https://aleph.nkp.cz/F/?func=find-c&local_base=aut&ccl_term=ica=mzk2005271973
* ↑ (anglès)http://www.musicweb-international.com/classrev/2010/July10/Kraft_CR0493.htm/sur musicweb-international.com (consulté le 1er novembre 2022)

## Enllaços externs

* https://opac.rism.info/metaopac/search?View=rism&id=pe20002017 Plantilla:En+de
* https://portal.dnb.de/opac.htm?method=simpleSearch&query=116360046/dans le catalogue en ligne de la Bibliothèque nationale allemande (DNB).
# Ambicat

Ambicat (llatí: Ambicatus o Ambigatus) era rei dels celtes de la Gàl·lia durant el regnat de Tarquini Prisc a Roma.
Era del poble dels Bitúriges, "el més poderós dels celtes" diu Titus Livi. Quan va arribar a una edat avançada va enviar als fills de la seva germana (els seus successors segons la llei dels gals), anomenats Bellovesus i Sigovesus, a buscar noves terres pel seu poble que havia augmentat molt en nombre. Després de discutir-ho molt, Bellovesus es va dirigir a Itàlia i Segovesus als boscos Hercinis.

## Referències

* ↑ Titus Livi. Ab Urbe Condita V,34
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 138.
# Pascal Jules

Pascal Jules (La Garenne-Colombes, 22 de juliol de 1961 - Bernay, 25 d'octubre de 1987) va ser un ciclista francès, que fou professional entre 1982 i el moment de la seva mort, produïda en un accident de trànsit.
Després d'una brillant cursa amateur, com a professional destaca una victòria d'etapa al Tour de França de 1984.

## Palmarès

* 1982
** 1r al Premi de Fontenay-sous-Bois
** Vencedor d'una etapa del Critèrium del Dauphiné Libéré
** Vencedor d'una etapa de la Volta a Luxemburg
** Vencedor d'una etapa del Tour de l'Avenir
** Vencedor d'una etapa a l'Étoile des Espoirs
* 1983
** 1r al Tour de l'Oise i vencedor d'una etapa
** 1r al Circuit de La Sarthe i vencedor d'una etapa
** Vencedor d'una etapa del Tour d'Armor
* 1984
** 1r al Premi de Château-Chinon
** 1r a la Ronde des Pyrénées
** 1r al Premi de Saint-Raphaël
** Vencedor d'una etapa del Tour de França
** Vencedor d'una etapa del Tour de Midi-Pyrénées
* 1985
** 1r al Circuit de La Sarthe
* 1986
** Vencedor d'una etapa del Tour de l'Avenir
* 1987
** Vencedor d'una etapa de la Volta a Andalusia

### Resultats al Tour de França

* 1983. 61è de la classificació general
* 1984. 21è de la classificació general. Vencedor d'una etapa
* 1986. Abandona (1a etapa)
* 1987. 114è de la classificació general

### Resultats al Giro d'Itàlia

* 1985. 85è de la classificació general

### Resultats a la Volta a Espanya

* 1986. 87è de la classificació general

## Enllaços externs

* Fitxa de Pascal Jules a sitiodeciclismo.net
# Hendrik Redant

Hendrik Redant (Ninove, 1 de novembre de 1962) és un director esportiu belga de ciclisme, que anteriorment havia estat ciclista professional entre 1987 i 1997. Com a ciclista els seus èxits esportius més destacats foren la París-Tours i la Japan Cup de 1992. Com a director esportiu actualment exerceix les seves funcions a l'equip UnitedHealthcare.

## Palmarès

* 1987
** 1r a l'Omloop van het Houtland
* 1988
** 1r a la Kuurne-Brussel·les-Kuurne
** Vencedor d'una etapa dels Tres dies de La Panne
** Vencedor d'una etapa de la Volta a Bèlgica
* 1989
** 1r a la Brussel·les-Ingooigem
** 1r a Le Samyn
* 1990
** 1r a la Kuurne-Brussel·les-Kuurne
** 1r al Tour de l'Oise
** 1r a Le Samyn
** 1r al Tour de la Haute-Sambre
** 1r al Kampioenschap van Vlaanderen
** Vencedor d'una etapa del Circuit de La Sarthe
* 1991
** 1r a l'Omloop der Vlaamse Ardennen - Ichtegem
** 1r al Tour de Vlasstreek
** Vencedor d'una etapa de la Volta a Aragó
* 1992
** 1r a la París-Tours
** 1r a la Japan Cup
** 1r al Gran Premi Jef Scherens
** 1r al Stadsprijs Geraardsbergen
** Vencedor de 2 etapes del Tour of Britain
** Vencedor d'una etapa de la Volta a Andalusia
** Vencedor d'una etapa de la Vuelta a los Valles Mineros
** Vencedor d'una etapa del Boland Bank Tour
* 1993
** Vencedor d'una etapa del Tour d'Armòrica
** Vencedor d'una etapa de la Ruta del Sud
* 1994
** 1r a la Strand Classic
** Vencedor de 2 etapes del Boland Bank Tour
* 1995
** 1r al Grote Prijs Stad Zottegem
** 1r a l'Omloop van het Waasland
** Vencedor d'una etapa del Boland Bank Tour
* 1996
** Vencedor d'una etapa de la Volta a Portugal
** Vencedor d'una etapa del Boland Bank Tour

### Resultats al Tour de França

* 1990. 150è de la classificació general
* 1991. 140è de la classificació general
* 1992. 122è de la classificació general
* 1994. 93è de la classificació general
* 1995. Abandona (4a etapa)

### Resultats a la Volta a Espanya

* 1993. 97è de la classificació general
* 1996. 115è de la classificació general

### Resultats al Giro d'Itàlia

* 1988. 124è de la classificació general

## Enllaços externs

* Fitxa de Hendrik Redant a cyclebase.nl
* Fitxa de Hendrik Redant a sitiodeciclismo.net
# Piotr Ugriúmov

Piotr Serguéievitx Ugriúmov (en rus: Пётр Сергеевич Угрюмов, en letó: Pēteris Ugrjumovs) (Riga, 21 de gener de 1961) és un ex-ciclista letó encara que amb nacionalitat russa. Fou professional del 1991 fins al 1999, encara que ja va tenir bons resultats quan d'amateur quan encara era soviètic.
Encara que nascut a Letònia, Ugriúmov era de família russa. Amb la independència del país bàltic, va córrer sota bandera letona. Però el 1995 es va nacionalitzar rus i així competirà en els Jocs Olímpics de 1996 i també en els Campionats del món posteriors.
Del seu palmarès destaquen 2 victòries d'etapa del Tour de França del 1994, i una altra en el Giro d'Itàlia de 1993. En les dues curses va acabar en 2n lloc final darrere de Miguel Indurain.

## Palmarès

* 1984
** 1r al Girobio
** 1r a la Volta a Sotxi
** Vencedor d'una etapa a la Cursa de la Pau
** Vencedor d'una etapa al Tour de l'Avenir
* 1986
** Campió de la Unió Soviètica en ruta
** 1r al Trofeu Joaquim Agostinho
* 1987
** 1r al Circuit de La Sarthe i vencedor d'una etapa
** 1r a la Volta a Sotxi
* 1990
** Vencedor d'una etapa a la Settimana Ciclistica Bergamasca
** Vencedor d'una prova del Trofeo dello Scalatore
* 1991
** 1r a la Volta a Astúries
** 1r al Trofeu Luis Ocaña
* 1993
** Vencedor d'una etapa al Giro d'Itàlia
** 1r al Giro del Friül
** 1r a la Euskal Bizikleta
* 1994
** Vencedor de 2 etapes al Tour de França
* 1998
** 1r a la LuK Cup

### Resultats al Tour de França

* 1990. 45è de la classificació general
* 1994. 2n de la classificació general. Vencedor de 2 etapes
* 1996. 7è de la classificació general

### Resultats a la Volta a Espanya

* 1989. 35è de la classificació general
* 1991. 8è de la classificació general
* 1992. 18è de la classificació general
* 1995. 22è de la classificació general

### Resultats al Giro d'Itàlia

* 1989. 16è de la classificació general
* 1990. 8è de la classificació general
* 1992. 20è de la classificació general
* 1993. 2n de la classificació general. Vencedor d'una etapa
* 1994. 24è de la classificació general
* 1995. 3r de la classificació general
* 1996. 4t de la classificació general
* 1997. No surt (14a etapa)
* 1998. 40è de la classificació general
* 1999. Abandona (7a etapa)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Saul Raisin

Saul Raisin (Dalton, Geòrgia, 6 de gener del 1983) és un ciclista estatunidenc que fou professional del 2005 fins al 2007.
Durant la disputa del Circuit de La Sarthe de 2006, va caure durant la disputa de la primera etapa. El ciclista va patir un traumatisme cranial i va entrar en coma. Se li va practicar una intervenció quirúrgica al cervell. Malgrat dels intents de recuperar el seu nivell anterior, va haver d'abandonar el ciclisme el 2007.

## Palmarès

* 2006
** Vencedor d'una etapa al Tour de Langkawi

## Referències

* ↑ Saul Raisin, estacionario

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jean-Luc Jonrond

Jean-Luc Jonrond (Bron, 15 d'agost del 1966) és un exciclista francès, que fou professional entre el 1990 i el 1991. Actualment exerceix de director esportiu al Cofidis.

## Palmarès

* 1989
** 1r al Gran Premi Mathias Nomblot
** 1r al Tour del Bearn
* 1991
** Vencedor d'una etapa del Circuit de La Sarthe

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it